Møtebok fra møte i Eidsberg felles menighetsråd

|  |  |
| --- | --- |
| **Råd** | Eidsberg felles menighetsråd |
| **Møtedato** | 10.01.23 |
| **Møtetid** | 1900-2100 |
| **Møtested** | Mysen Menighetshus Betania |

**Til stede:** Ragnhild Johanne Kruse, Kari Kvernhusengen Undeland, Synnøve Lundeby, Ole-Martin Glomsrud, Synnøve Svensson, Anne Grete Bredholt, Tore Mysen, Annette Kanehl, Åshild Moen Arnesen, Bjørn Solberg

**Meldt forfall:**

**Sak 01 /23 Godkjenning av møtebok fra forrige møte og godkjenning av innkalling til dette møte.**

 Vedtak: Møtebok, innkalling og sakliste godkjennes.

**Sak 02/23 Valg av leder og nestleder i menighetsrådet for perioden 01.01. – 31.10.23**

 Vedtak: Det det var gjenvalg på leder og nestleder frem til 31.10.

**Sak 03/23 Orienteringssaker**

1. **Fra soknepresten**: Soknepresten vært gjennom sin første jul og nyttår, og opplevde dette som koselig. Hun har vært på ulike tiltak og menighetsaktiviteter, og blir mer og mer kjent. Hun har fått en henvendelse om at kirkeverter og klokkere ønsker et møte med presten for å bl.a. gå gjennom rutiner og det tas sikte på et slikt møte onsdag 15. februar 17.30-19.00. Det legges da opp til at man kan delta på gudstjenesteverksted på MMM i etterkant. Flott om noen fra men.rådet har mulighet til å bli med på begge deler. Kirkekomitelederne sender navn med mailadresser til Annette.
2. **Fra daglig leder:** Etter 1,5 uke som fersk daglig leder i bla. Eidsbergmenighetene, virker dette fint. Det er en del å sette seg inn i, og nå går det litt i for eksempel statistikkføring.
3. **Fra fellesrådet:**
	1. Åshild MA har fått utvidet engasjement sitt i IØKF ut 2023.
	2. Kirkevergen utreder mulighet for utbygging av kontorlokaler i Askim. Vi kan bygge for mellom 10-13 mill.
	3. Det jobbes frem avtaler når det gjelder Eidsberg kirkestue og Hærland kirkestue. Eidsberg er bygget at menigheten, men i Hærland er det det gamle gravkapellet som eies av soknet. Hvor mye skal eventuelt fellesrådet betale for å bruke lokalene?
	4. Det er kommet prosedyrer hva som skal gjøres hvis man må stenge kirker pga. strømutgifter. Vi er foreløpig ikke nødt til dette, og vi er fortsatt på 18 grader. Kommunen er forståelsesfull og vi klarer å holde temperaturen oppe.
4. **Fra MR-leder:**
	1. Eidsberg kirkekomite: Hatt takkekveld i høst for guider i kirkene i sommer. 12 til stede. Vellykket. Tatt opp igjen tradisjon om å holde bibelkvelder på torsdager ila vinteren.
	2. MMHB: Samles fortsatt inn penger, er 18 givere bidro med kr 123 600 i 2022. Gaver fra begravelser og lignende på 12.000 kr. Gjeld på 138.400 kr ved nyttår. Det er fortsatt noe penger på konto. Gjelden vil være nedbetalt 1. mars 2024 (med mindre rentene stiger mye). Økonomien går rundt. Regning på 25.000 kr sendt til fellesrådet for bruk av lokalene.
	3. Valg til nominasjonskomité til valg til bispedømmeråd/kirkemøtet. Der skal det sitte en fra hvert prosti, møte om dette. Ragnhild møter på dette møte 26. januar. Det blir fire lister til valget.
	4. Trømborg kirke: Det er kommet en gave til Trømborg kirke, fem instrumenter og et maleri. Takkebrev sendt.
	5. I Mysen og Hærland kirke er det kommet opp kasser på hjul slik at skjermene kommer høyt nok opp. I Mysen kom det på 30.000 kr, og Hærland kom det på 50.000 kr. Dette var litt uventet høy regning, da det ikke var satt prisramme på forhånd. Burde ha blitt innhentet anbud i forkant.
	6. Det er nå i orden formelt med sammenslåing av sokn, da bispedømmerådet sa ja. Indre Østfold kommune hadde ikke heller ikke noe imot det. Navnet er ikke helt i boks. Dette blir iverksatt fra neste menighetsrådsperiode – derfor blir det kun én liste i høstens kirkevalg.

Vedtak: Tas til orientering.

**Sak 04/23: Evaluering av gudstjenesteliv, konserter m.m i advent- og juletiden.**

Hvordan opplevde vi advents- og juletiden i kirkene våre? Gjør vi de riktige tingene? Noe vi bør markere tydeligere, - eller mindre? Klokkeslettene på julaften?

* Er det for mange konserter før jul, både lokale og eksterne aktører?
* Annette opplevde det koselig å være i Mysen. Ble fin julestemning. Hørte rykter om at det kom flere på julegudstjenestene før korona – tall er viktige, men også viktig at de som kommer, har en fin opplevelse.
* Hærland: Det manglet noen av «de vanlige» gudstjenestedeltakerne, men var en god gjeng. Var fine gudstjenester.
* Også hyggelig i Trømborg på julaften. Lars var stødig kirketjener.
* I Eidsberg var det Kåre Rune som var prest – 135 gudstjenestedeltakere. 1. juledag var det ikke fullt, men en god gjeng. En del barnefamilier har gudstjeneste på julaften som tradisjon, og kanskje mange av «de vanlige» kommer 1. juledag?
* 1. juledag: Kanskje omkring 100 deltakere i Eidsberg kirke? Julaften tar kanskje luven av 1. julaften, men flott gudstj med Syver og brassbandet.
* Innspill fra ansatteamet: At det dukker opp færre på julaftensgudstjenestene, er det fordi vi pakker kirkene fulle helt inn under jula på andres initiativ? Er det sånn vi vil ha det med fullt trøkk i denne tiden? Er det det menighetsrådet vil? Og skal en tenke alternativ til dette i år, så må en tenke på det nå. Skal en gi opp, eller skal vi tenke at her har vi en utfordring?
* Bør vi anbefale å ikke ha konserter de siste dagene før jul? Det var veldig lite folk på Maria Mohn-konsert, måtte drøye oppstart en halvtime fordi det var så få.
* Det var derimot vellykka med Leif Ingvald og IØGCs to julekonserter. Det bør imidlertid være lenger tid mellom konsertene pga parkering. Det er ganske mye logistikk å få biler ut og inn. Gikk bra fordi vi var heldige med været i år.
* Hærland: Lite kaos på Trygve Skaug-konserten. Frivillige som stiller opp som parkeringsvakter, og det må parkeres tett – kan være krevende. Bør det være «parkeringskurs»?
* Blir tett adventstid i år – 1. søndag i advent er 3. desember. Skal det være karantene den siste uka for de kommersielle aktørene? De lokale bør da tidlig få en hint om å velge dato. Viktig å ivareta de lokale aktørene som skolekorps og lignende.
* En viss skepsis til mengden konserter, og vurdere karantene de siste dagene før jul. Dette bør kanskje musikkomiteen vurdere? Vi må komme tilbake til dette seinere.

 Vedtak: Samtalen tas til orientering

**Sak /05/23 Høringssak fra Kirkerådet.** Kirkerådet har sendt på høring en sak om det fortsatt skal være slik at tilsettingsorganene i Den norske kirke (bispedømmerådene og fellesrådene) kan spørre søkere til prestestillinger om samlivsform.I dag er det slik at noen bispedømmeråd gjør dette, mens de flest, deriblant Borg, ikke gjør det. Blant fellesrådene er det også noe ulik praksis, men noen spør om samlivsform ved tilsetting av kateket for eksempel. Det har vært en god del diskusjon om dette, særlig når det gjelder prester, og Kirkerådet har valgt å sende saken på høring før den skal opp på Kirkemøtet til høsten.

 Vedtak: Eidsberg felles menighetsråd støtter forslaget fra Kirkerådet: *Tilsettingsorganer i Den norske kirke skal ikke forskjellsbehandle søkere på grunn av likekjønnet samlivsform.* Bjørn sender inn høringssvaret.

**Sak 06/23: Menighetens årsmøte og årsrapporter**

Vi gikk gjennom malen for årsmelding slik den har vært de siste årene og bestemmer om det skal gjøres endringer. Spørsmål: Skal vi ha et tema, ev. et innlegg på årsmøtet eller «bare» årsmøtesaker? Frist for innsending fra komiteer og utvalg er 15. februar. Ferdig og kopiert opp seinest 9. mars. Årsmøtet er 21. mars i Trømborg menighetshus kl. 19.00-21.30.

Vedtak: Malen brukes slik den ble fremsatt. Bjørn spør Leif Ingvald om å ha et innslag eventuelt ha med koret. Bjørn sender ut hva som skal skrives fra hvem.

**Sak 07/23: Kirken vår/samlet plan/strategiarbeid.**

Kirkerådet har utarbeidet et verktøy for en samlet oversikt over arbeidet i menigheten og de planer som man har i en menighet. Daglig leder Åshild ga en kort presentasjon av dette verktøyet. Venter fortsatt på tilgang, og derfor litt vanskelig å avgjøre når dette skal igangsettes.

 Vedtak: Åshild jobber videre med «Kirka vår» og oppdaterer menighetsrådet.

**Sak 08//20: Eventuelt.**

* Det er én søker til kapellanstillingen. MR må ha møte formelt 24.januar i Trømborg menighetshus 19.00. Det blir to saker på dette møtet, kapellanstillingen og eventuelle kandidater til bispedømmeråd/kirkemøtet.
* Gudstjenesteutvalget kom med utfordring i oktober: Kan menighetsrådet komme med sine topp 10 salmer? Alle oppfordres til å sende en liste til Annett på sine egne topp 10 salmer.
* Konfirmasjonsservering 12. januar: Blir pizza.
* Fra Tore Mysen: Skogstjerna bhg: Har flyttet, men står i stampe på flytting fra Hebron, venter på godkjenning fra byggesaksavdelingen og Mattilsynet.
* Dåpsenglene skal ikke navnes av praktiske årsaker.

**Sak 09/23: Nominasjonskomite for kirkevalget**

Alle nåværende menighetsrådsmedlemmer og varaer får spørsmål om de ønsker å stå på liste for neste års kirkevalg. Svaret på spørsmålet sendes Bjørn. Skal være minst 13 navn, åtte faste og fem vara.

Vedtak:Jens Erik Undrum, Hans Rasmus Glomsrud og Hans Petter Hersleth oppnevnes til nominasjonskomité. Bjørn er sekretær for komiteen.

Referent: Åshild Moen Arnesen